
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 18 ביוני 2020

כו' סיון תש"ף
מכרז היקפים משתנים מס' 5/6.2020 : מתן שירותי השגחה על נבחנים בבחינות הבגרות והסמכה לטכנאים והנדסאים

הבהרה 1
להלן טבלה בה מפורטות שאלות ותשובות בנושא דרישות הסף וחוות דעת רואה החשבון .
תשובות ליתר השאלות שהתקבלו יפורסמו במהלך שבוע הבא בקובץ הבהרות נוסף.
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	
	כללי
	נבקש להגדיר סבב שאלות נוסף. מדובר במכרז בהיקף עצום (הן מבחינת מסמכיו והן מבחינת מורכבותו והן מבחינת עלותו), ולא יתכן כי פרק הזמן שינתן במסגרתו לשאלות יהיה כתשעה ימי עבודה בלבד, ודאי כאשר מצורפת אליו חוות דעת מומחה, וכאשר המכרז כולל היבטים רבים שיש צורך לפנות בעניינם לגורמים חיצוניים. השאלות הרצ"ב הינן חלקיות וראשוניות, ונשלחות בטרם נתקבלה התייחסות גורמים רבים המעורבים בלימוד המכרז והכנת המענה. במכרזים מסוג זה מקובל להותיר בידי המציעים לפחות חודש (ובדרך כלל יותר) ללימוד המכרז וגיבוש וניסוח שאלות ההבהרה, ואין סיבה שלא לאפשר זאת גם במכרז זה, ובפרט כשאין כל דחיפות מיוחדת המונעת זאת. למשרד ישנו אינטרס, לא פחות מאשר למציעים, לקבל את כל ההתייחסויות וההערות מראש, על מנת להסיר אי בהירויות, קשיים וכשלים ניסוחיים, וכיוצא באלה, ממסמכי המכרז. הזמן המבוקש כעת יחסוך פי כמה וכמה, אם יתגלה מאוחר יותר קושי שניתן היה להסירו מראש.

	המכרז פורסם בהמשך לביטול מכרז קודם והושקעה בו עבודה משמעותית ולכן המשרד אינו מוצא הצדקה לסבב שאלות נוסף

	2. 
	
	כללי
	מבוקש כי למשרד תהיה אפשרות לבצע התמחרות לאחר פתיחת ההצעות עם המציעים השונים.

	לא תהיה אפשרות להתמחרות

	3. 
	1.6.2
	3
	האם ניתן לשנות את התנאים להגשה רק לאזור אחד בגלל שבכל מקרה הזוכה יכול לזכות רק באזור אחד ?
	המציע חייב להגיש הצעה לכל 3 האזורים

	4. 
	2.4.7
	5
	כידוע פרויקטים של השגחה על בחינות דורשים הפעלת כוח אדם  בהיקפים נרחבים. על המציע להיות בעלת מסוגלות לגייס, לנהל לתפעל ולתת שירות לאלפי משגיחים. נבקש להעלות את הדרישה ל- 4 סניפים לפחות בכל אזור.
	ראה תשובתנו לשאלה 7 לבקשה לשינוי תנאי הסף לפיה לא נדרש להציג במסגרת דרישות הסף סניף

	5. 
	2.4.7

חוברת המכרז
	5
	האם ניתן להגיש מענה לחלק מהאזורים?
	ראה תשובה לשאלה 3

	6. 
	2.4.5 - 2.4.6
	5
	· מבוקש למחוק את המילים "אם וככל שהמציע הינו חברת כח אדם". 
· הפעילות נשוא המכרז היא במהותה אספקת שירותי כח אדם זמני, דהיינו – שעל פי דין חל איסור על מי שאינו מחזיק ברישיון לפי חוק העסקת עובדים באמצעות קבלני כח אדם לבצע אותה [סעיף 2 לחוק חוק העסקת עובדים על ידי קבלני כוח אדם, תשנ"ו-1996, להלן: "החוק"]. 
· תקנה 6(א)(1) לתקנות חובת המכרזים, התשנ"ג – 1993, שככותרתה "תנאים מוקדמים להשתתפות במכרז", קובעת כי ההשתתפות במכרז תהיה מותנית (כתנאי מוקדם-תנאי סף) ב"רישום בכל מרשם המתנהל על פי דין הצריך לעניין נושא ההתקשרות וכן קיומם של הרישיונות הנדרשים על פי דין".
· על כן, המשרד לא יכול שלא לדרוש, כתנאי סף מחייב, קיומו של רישיון כנדרש. 
· יתירה מזאת, ההימנעות מדרישה מחייבת להחזקת רשיון לפי החוק עומדת בסתירה מוחלטת לסעיף 2.1.2 להוראת תכ"ם 7.4.1.2 "פרק משני: עריכת מכרז, תת פרק: הכנת מסמכי המכרז, מהדורה: 10, תת מהדורה: 01". 
· נוסחו הנוכחי של הסעיף מאפשר לחברות שלא חל עליהן הפיקוח אותו הגדיר החוק, להתמודד במכרז ולהפר את זכויות העובדים, באופן מפלה ובלתי שוויוני לעומת מציעים הפועלים בכפיפות לחוק כדין. לשם המחשה בלבד, קבלן שירותי כח אדם מעמיד ערבויות ניכרות ועומד בפני ביקורת מחמירה של משרדי הממשלה.

	נשאר ללא שינוי- המכרז אינו מיועד אך ורק לחברות כח -אדם. 


	7. 
	2.4.7
	5
	"על המציע להיות מפעיל סניף אחד לאספקת כח אדם בכל אזור אליו מוגשת ההצעה". בקשה לבטל סעיף כדי לאפשר לחברות נוספות להשתתף במכרז ובכלל זה " עסקים קטנים "

	סעיף 2.4.7 למכרז:
 " על המציע להיות מפעיל סניף אחד לאספקת כח אדם בכל אזור אליו מוגשת ההצעה." –  מבוטל.
ככל שמציע יזכה במכרז, הוא יידרש להעמיד סניף באזור בו זכה.  


	8. 
	2.4.8
	5
	למען הסדר הטוב נבקש להחליף את המילה "במהלך"  במילים "בכל אחת מ- ". הכוונה אמנם ברורה, אבל כך הניסוח יהיה ברור יותר. 

	הדרישה נשארת ללא שינוי

	9. 
	
	חוות דעת רואה החשבון של משרד החינוך
	במסגרת חוו"ד לא נשקלל נושא ההדרכות למערך ההשגחה  (משגיחים /רכזים ושאר תפקידים). נבקש להוסיף חוו"ד לנושא זה.
	חוות הדעת מתייחסת לכל ההיבטים בהם עוסק המכרז ובכלל זה לנושא הדרכות. מטבע הדברים חוות הדעת מתמקדת יותר בנושאים מסוימים. לאור האמור אין צורך להשלים את חוות הדעת

	10. 
	כללי
	חוות דעת רואה החשבון של משרד החינוך
	בהתאם לחוות דעת שנמסרו בעתירה בגין המכרז הקודם פורטו נתונים רבים שיש לקחת בחשבון לתמחור המכרז להם לא ניתן ביטוי על ידי המשרד ורואה החשבון קדמי, כפי שיפורט להלן:
	

	11. 
	סעיף 4
	חוות דעת רואה החשבון של משרד החינוך
	רואה החשבון אינו לוקח מצבים בהם אתר המסירה רחוק מבית הספר ותעריף ממוצע אינו פותר את כל המקרים ומדובר בפתרון חלקי.

רואה החשבון אינו לוקח בחשבון כי ברוב במקרים מדובר בנסיעה של שני רכבים במקביל מאחר ונדרש מהם לסיים את יום העבודה באתר המסירה, לכן יש לשלם עבור נסיעה של שני רכבים – רכב אחד של הנאמן החיצוני ורכב אחד של הנאמן הפנימי.

לחליפין יש לשלם נסיעה מבית הספר לאתר המסירה ובחזרה מאתר המסירה לבית הספר, על מנת להחזיר את אחד העובדים לרכבו.
	המשמעות של המילה ממוצע, לוקחת בחשבון את התעריפים הגבוהים והנמוכים. 
במסגרת עלויות המעביד נכללו עלויות הנסיעה מהבית למוסד ובחזרה, נסיעות נאמן חיצוני משקפות נסיעה מהמוסד לתחנת הקליטה . טענת הצורך בשני רכבים אינה נכונה, על הנאמן החיצוני והפנימי לנסוע יחדיו ברכב אחד. כאמור חוות הדעת העריכה את העלות בנסיעה במונית של כ- 10 ק"מ וכ- 40 ק"מ ברכב פרטי. כלומר במידה והנסיעה הינה ברכב פרטי הוערכה גם הנסיעה חזרה. במידה והנסיעה במונית הדרך חזרה הינה לבית העובד ומתומחרת בנסיעות מהבית וחזרה. מעבר לאמור בחוות הדעת הועדה דנה בסוגיית הנסיעות ונתנה עליה את הדעת על  אין מקום לשנות את חוות הדעת ונוסח המכרז.



	12. 
	סעיף 5
	חוות דעת רואה החשבון של משרד החינוך
	השימוש במילה "שמרני" על ידי רו"ח קדמי אינה עולה בקנה אחד עם ההתעלמות מעלויות התפעול האמיתיות בצורה כל כך בוטה.

א. קיים שוני בין אזורים בארץ אך אין לכך ביטוי במכרז ולא בחוות דעת רו"ח, מבחינת המשרד אזור הצפון דומה לאזור המרכז ואין לכך הדברים.

ב. מנהל הפרויקט – עלות שכרו נמוכה מאוד, מאחר והוא עובד כל השנה ולא ניתן לפטרו לחודשיים בשנה, מדובר בעובד הנוסע ברכב צמוד ונוסע נסיעות ארוכות מאוד לצורכי תפעול ובקרה, כך שקיים חוסר בתמחור בסך של 50,000 ש"ח.

ג. תחת מנהל הפרויקט עובדים 6 מנהלי סניפים על מנת לוודא שירות תקין ולא ניתן לכך ביטוי כלל, מנהלי הסניפים הנ"ל עובדים בפרויקט במשך 10 חודשים, מאחר ונדרשת עבודת הכנה כפי שידוע למשרד של חודשיים לפני תחילת כל מועד, כך שעבודת ההשגחה מתחילה בנובמבר ומסתיימת בתחילת ספטמבר.

להלן פרוט הפעילות לאורך שנה טיפוסית :

חודש

פעילות

הערות

ינואר

ביצוע השגחות חורף

פברואר

ביצוע השגחות חורף
מרץ

סיום השגחות חורף
תשלום שכר וחיוב

אפריל

הדרכות

מאי

הדרכות ותחילת השגחות קיץ

יוני

ביצוע השגחות קיץ

יולי

ביצוע השגחות קיץ

אוגוסט

סיום השגחות קיץ

תשלום שכר וחיוב

ספטמבר

-

אוקטובר

-

נובמבר

הערכות לבחינות חורף

מול משרד החינוך ותחילת הדרכות

דצמבר

הדרכות

ד. מנהל מערך הדרכה – עובד חודשיים לפני כל תקופת השגחה כפי שציינתם, אך מבצע הדרכות גם בתקופת ההשגחות עצמה ולכן נדרש לעבוד 7-8 חודשים.

ה. עובדי מנהלה נוספים  - לטענת המשרד ורואה החשבון, ניתן לבצע את הפרויקט במשך 5-7 חודשים, הווה אומר שישה חודשים בממוצע, בעוד שעבודת גיוס המשגיחים, ביצוע ההדרכות, עבודה מול בתי הספר ותפעול הפרויקט מתחיל כפי שהמשרד יודע בחודש נובמבר ומסתיים בחודש ספטמבר בשנה לאחר מכן. 

הערכות של הדרכות כפי שהוגדר במכרז לגבי מנהל מערך ההדרכה עורכת חודשיים לפני כל מועד, כאשר קיימת חובת הדרכה פעמיים בשנה לאלפי עובדים באתרים שונים, ולאחר מכן מדובר בתקופת ביצוע השגחות של 5 חודשים, כאשר השכר משולם בחודשים עוקבים ולכן תקופת הטיפול בבתי הספר והמשגיחים הינה לאורך 6-7 חודשים (ללא הדרכות), ובתוספת של 3-4 חודשי הדרכה, מדובר  

בתקופת תפעול פרויקט של 10 חודשים. בהתאם לכך יש לעדכן את התמורה בגין הסעיף הנ"ל ב-1 מיליון ₪.

ו. תשלום עבור מחשוב – בסך 91,000 ₪, אינו מכסה את העלויות המתאימות, מדובר בתפעול פרויקט בתוכנה יעודית לכך, לכן אין קשר בין מערכות החברה למערכת תפעול ההשגחות.

ז. רואה החשבון והמשרד מתעלמים מהדבר הפשוט ביותר, תשלום שכר לעובדים, עלות הפקת תלוש שכר היא בין 15-20 ₪ לתלוש עבור עובד לחודש, מאחר ומדובר הפקת בכ-50,000 תלושי שכר בשנה לאזור, מדובר בעלות בסך של כ-750,000 עד 1,000,000 ₪ לשנה.

ז. לא נלקח בחשבון שימוש ברכבים רבים, טלפונים סלולאריים, סניפים רבים וכדו', עלות בסך 500,000 ₪ בשנה.

ח. המשרד ורואה החשבון קובעים כחלק מתנאי הסף כי נדרש סניף אחד באזור לצורך עמידה בתנאי הסף, בעוד שלצורך תמחור נקבע כי צריך משרד אחד למספר חודשים מועט בסך 70,000 ₪.

לא ברור איפה אפשר להשכיר משרדים לתקופות קצרות ? היכן אמורים לבצע את הפעילות ? איך אמורים לטפל באלפי עובדים 
כיום קיימים באזור אחד 6 סניפים בהם עובדים 25 עובדים המתפעלים את ההשגחות במשך 10 חודשים בשנה, לכן בתמחור המשרדים הקיים עולה פי 6 יותר מהמוצג.

ט. לצורך תפעול המכרז לא נלקחו בחשבון כלל עלויות כגון : אחזקת משרד, דפוס והדפסות, עלויות ביצוע הדרכות, השכרת כיתות לצורך הדרכה, עלויות עובדי הנהלה התומכים בפעילות כגון כלכלנים ועובדי מטה העובדים מול משרד החינוך, עלויות ביטוחים, הוצאות תקשורת, עלויות משפטיות שונות, הוצאות מימון, קנסות שונים שאינם בשליטת החברה.

ט. לא ניתן ביטוי לצורך בהסעות לדוגמא באזור הצפון מדובר בעלויות חריגות בסך כ-1 מיליון ₪.
	1. אין חובה לשכור משרדים במרכז ת"א, ישנם אזורים במרכז התואמים למחירים בצפון/דרום. לגבי כ"א, שכר המינימום אחיד בכל הארץ. כמו כן החישוב בוצע על פי הערכה שמרנית ובמקרה שהספק ישכור משרדים במקום שהשכירות נמוכה הוא יהנה מכך. 
ב. פרוייקט ההשגחה הינו תקופתי, יש צורך ב-10 חודשי עבודה של מנהל הפרויקט ועל כך חושב התשלום, המשרד לא יישא בעלויות של חודשים בהם לא מקבל שרות . 
ג. בכתיבת המכרז, בחישוב העלויות נלקח בחשבון עבודת ההכנה הנדרשת ומשוקפת בסך כל העלות, כמו כן, החלוקה לחודשים שפורטה אינה משקפת את המציאות, בפועל עובדי תפעול והשמה עובדים 7 חודשים במצטבר בשנה ועובדי המנהלה עובדים 5 חודשים במצטבר בשנה. עובדים אלו אינם עובדים רק על פרוייקט ההשגחה. מדובר בייחוס העמסת העלויות של עובדים אלו לצורך הפרויקט.
ד. מנהל ההדרכה מבצע את תפקידו טרם עבודת ההשגחה לפני המועדים הגדולים (קיץ + חורף). אין צורך ביותר מחודשיים הדרכה למשגיחים.
ה. מדובר על עובדים בתפקידים רוחביים בחברה ומחשבים את העלויות בהתאם להיקף העבודה הנדרש בפרויקט. 
ו. מדובר במציעים בעלי ניסיון בתפעול פרויקטים שיש להם תשתיות קיימות.  במסגרת הערכת העלויות נלקחו בחשבון רכישת תוכנה המופעלת על המחשוב הקיים וכן רכישת ציוד נוסף על הציוד הקיים. 
ז. עלויות הפקת תלוש השכר נלקחו בחשבון בשכר עובדי המנהלה אשר כולל את עובדי מערך השכר.
ז. עלויות אלו נלקחו בכל הסעיפים שחושבו בהוצאות התפעול.

ח. המשרדים שהחברה שוכרת אינם רק עבור פרויקט ההשגחה והם עומדים לרשות החברה לכל פעולותיה. העלויות בחוות הדעת משקפות את העלויות הנוספות הנדרשות לצורך פרויקט ההשגחה בלבד.
ט. כל העלויות שפורטו, חושבו בהוצאות התפעול.
י. עלויות הנסיעה של העובדים חושבו בעלויות המעביד לשכר העבודה.



	13. 
	סעיף 5

חוות דעת של מומחה
	חוות דעת רואה החשבון של משרד החינוך
	בסעיף זה מצוין אומדן המתייחס לעלויות מנהלתיות וכלליות. עלויות אלה מתבססות על היקף פעילות של 5-7 חודשים בשנה. בטבלה המופיעה מטה , מצוין לצד כל חודש בשנה המשימה המרכזית  וניתן לראות כי למעשה הפעילות מתפרסת על פני כל השנה הקלנדרית ולא כפי שטען בחוו"ד מומחה . 

חשוב לציין כי לא ניתן לשכור נכס למספר חודשים בודדים במהלך שנה קלנדרית. כמו כן על פי הערכתנו עלויות השכירות להפעלת פעילות מסוג זה לא תפחתנה מ 250,000 ₪  בשנה. לאור האמור מעלה ניתן לראות כי  אין מתאם בין חוו"ד מומחה בהיבט זה לבין הנדרש בפועל. נבקש לבחון שוב הנחת בסיס זו ולעדכן את מחירי המקסימום בהתאם לפריסת התפעול המופיעה מטה.
חודשים

משימות

ינואר

תפעול מועד חורף - בחינות בפועל

פברואר

המשך מועד חורף + גיוס וזימון  עובדים  להדרכות- קיץ

מרץ

הכנה ותפעול מועד אביב 

ותחילת ביצוע הדרכות מועד קיץ

אפריל

המשך הדרכות מועד קיץ ושיבוץ משגיחים למועד

מאי

תפעול מועד קיץ -בחינות בפועל

יוני

תפעול מועד  קיץ -בחינות בפועל

יולי

תפעול מועד קיץ -בחינות בפועל

וסגירת שכר

אוגוסט

תפעול מועד בחינות בפועל - חצב ברק

וסגירת שכר

ספטמבר 

ללא פעילות

אוקטובר

גיוס וזימון להדרכות חורף 

נובמבר

ביצוע הדרכות  מועד חורף 

דצמבר 

המשך הדרכות ושיבוץ מועד חורף


	לעניין היקף חודשי הפעילות, ראה תשובה 12ג' ו-12 ד'
לעניין שכירות המבנה, ראה תשובה 12 ח'

	14. 
	חוות דעת מומחה – סעיף 5.3
	חוות דעת רואה החשבון של משרד החינוך
	בסעיף זה נרשם כי חברת ההשגחה תעסיק עובדי מינהלה נוספים, שהעסקתם הוערכה בעלות כוללת של 1.696 מיליון ₪ בשנה.

לצורך תפעול הפעילות נשוא מכרז זה נדרש הקבלן להעסיק עובדי השמה, עובדי הדרכה, עובדי שכר ועובדי תפעול.

הסכום שהוערך (ללא פירוט או חישוב) אינו סביר לכמות העובדים הנדרשים לביצוע המטלות הנדרשות עקב היקפו של השירות ומורכבותו בשלושה היבטים מרכזיים:

· ההיבט הראשון הוא הצורך בגיוס של מספר עובדים גדול במיוחד (כזכור- עד 6,000 משגיחים לביצוע השגחה ביום בחינה, המשובצים במאות בתי ספר).
· ההיבט השני עוסק במורכבות ההיערכות וניהול יום הבחינה מול מאות בתי ספר בו זמנית ובהיקפים כאלה גדולים. לקראת כל יום בחינה מתקיימת עבודה אינטנסיבית מול בתי הספר בהיבטים תפעוליים רבים. ניהול יום הבחינה, טיפול בשיבוצים, חוסרים, עודפים, אירועים חריגים בהיקפים שצוינו לעיל מחייב תשומות תפעוליות גבוהות הרבה יותר.
· ההיבט השלישי הוא החשיבות  העצומה לניהול המערך בצורה מדויקת וללא תקלות שכן כל תקלה, עיכוב או חוסר סנכרון, עלול לא לאפשר קיומה של הבחינה וההשלכות לכך כמובן מובנות.
הסכום שחושב גם אינו סביר בשל העובדה שהוא מבוסס על העסקה במשך 5-7 חודשים בשנה בלבד. על פי נסיון העבר אין אפשרות לתפעל מכרז בהיקף האמור באמצעות צוות שיעבוד 5-7 חודשים בלבד שכן עבודת ההיערכות, הגיוס וההדרכות מתחילות לפני מועד הבחינות ונגררות עד לאחר סיומן.
בנוסף, תפעול פרויקט מבוזר גאוגרפית מחייב ניידות גבוהה של אנשי צוות לצרכי הדרכות ותפעול שוטף (ניידות בין ישובים ובתי ספר). לצורך כך יש להעמיד לחלק מאנשי הצוות רכבים. לא ניתנה כל התייחסות למרכיב זה ולעלות הזו במסמכי המכרז ובחוו"ד המומחה מטעמכם.
לפי חישוב שביצעה החברה (ואשר הועבר אליכם במסגרת חוות דעת מומחה כבר במסגרת הדיון בנוסח המכרז הקודם), עלויות העסקת עובדי המינהלה לצורך תפעול הפעילות, עומדות על 2648 אש"ח בשנה לפחות. בהיעדר חישוב סותר, המגובה בחוות דעת מומחה, ואשר סותר את חישובי המומחית מטעמנו ומסביר במה היא טועה- יש לקבל את תחשיבינו, המבוססים על עלויות בפועל ועל נימוקים מפורטים.

לפיכך, נבקש להגדיל את תעריפי המנות בהתאם.
	עובדי ההדרכה חושבו בסעיף נפרד ואינם כלולים בעלות הכוללת של 1,696,000 ₪ שפורטו בשאלה זו.
לעניין ההיבט הראשון – מדובר בגיוס של עד 6,000 משגיחים בבחינה, רק בבחינות הגדולות, לא מדובר בכל הבחינות.
לעניין ההיבט השני – חושבו כל התפקידים הנדרשים לביצוע המפורט, רכזים ומנהלה כלולים בעלות של 1,696,000 ש"ח, מנהל הפרויקט תומחר בנפרד
לעניין ההיבט השלישי – הנושא תומחר בהעסקת מנהל הפרויקט
ראה תשובות לגבי 12ז', 12 ט' ו-12י'


	15. 
	חוות דעת מומחה – סעיף 5.4
	חוות דעת רואה החשבון של משרד החינוך
	בחוות הדעת שהציג המשרד, הוקצה בסעיף 5.4 סכום של 91 אש"ח עבור הוצאות מחשוב ואחר, תוך נימוק שהחברה הזוכה תוכל להמשיך להשתמש בציוד קיים.
מיותר לציין כי במכרז כזה המעסיק סגל נרחב ומועסקים רבים יש גם הוצאות שוטפות רבות לדוגמא:
· תוכנת מחשוב ייעודית לפרויקט שעלותה לבד כמה עשרות אלפי שקלים בשנה.

· אחזקת מחשבים ותחזוקה שוטפת.
· הוצאות פרסום לצורך גיוס של אלפי משגיחים.
· הוצאות משרדיות
· הוצאות של הכנת תגים, מדבקות,    ערכות הדרכה ועוד
הוצאות אלו הינן הוצאות שוטפות וסכומן אינו מסתכם ב-91 אש"ח אלא ב- 150 אש"ח שקלים בשנה לפחות.
· נבקש מהמשרד לתמחר רכיב זה בהתאם לעלויות הראליות שלו.
	ראה תשובה 12ו' ו-12ט'

	16. 
	חוות דעת מומחה – סעיף 5
	חוות דעת רואה החשבון של משרד החינוך
	· הוצאות מימון – במסגרת המכרז וחוות הדעת לא ניתנה התייחסות לעלויות המימון הכבדות של מכרז זה. בחודשי הבגרויות הספק נדרש לשלם למשגיחים שכר זמן רב לפני קבלת התמורה ממשרד החינוך.
· לפי חישוב שביצעה החברה  (ואשר הועבר אליכם כבר במסגרת הדיון בנוסח המכרז הקודם) עלויות המימון השנתיות בגין מימון שכר המשגיחים עומדות על 0.8% מעלות שכר העובדים ומסתכמות בכ-200 אש"ח.
כיוון שמדובר במכרז מסה, הוצאות השכר מסתכמות במיליוני שקלים ועל הספק להגדיל את מסגרות האשראי לצורך הפרויקט. 
נבקש מהמשרד לתמחר עלות זו בנפרד מעלויות התפעול או לחלופין להגדיל את האמור בסעיף 5.4.
· 
	תנאי המכרז דרשו כי חברות בעלי מחזור כספי מינימלי של   10,000,000 ₪  ייגשו למכרז. הצפייה מחברות בהיקפים אלה שיוכלו לגשר על פער הזמנים בין תשלום השכר ועד קבלת התקבול ממזמין העבודה.

	17. 
	חוות דעת מומחה סעיף 5
	חוות דעת רואה החשבון של משרד החינוך
	· ישנה אי התאמה בין חוות דעת המומחה (סך כל סעיפי 5) לבין הטבלאות שבסוף חוות הדעת.

· סך סעיף 5 מסתכם ל-2,167 אש"ח.

· בהתאם לטבלאות שבסוף חוות הדעת:
עבור אזור דרום- 2,070 אש"ח.
עבור אזור מרכז/צפון- 2,468 אש"ח.

· בעוד עלויות התפעול הינן קבועות, כפי שעולה מחוות דעת המשרד עצמה, שימוש באחוז (12%) מעוות את התוצאה ומכיל הוצאות תפעול שונות עבור כל אזור. אזור ירושלים והדרום בעל השעות הנמוכות ביותר "סובל" מעלויות תפעול נמוכות שלא מכסות את העלויות בפועל גם לפי שיטת המשרד עצמו.

· נבקש כי עלויות התפעול של המרכז והצפון יושתו גם על אזור הדרום.

	אין חוסר התאמה, עלויות התפעול (2,167 אש"ח) חושבו והינם ה-12% מסך הפרויקט, החלוקה לאזורים חושבה בהתאם לכמויות  שהוגדרו לאותו אזור.
עלויות התפעול אינן אחידות והן תלויות בגודל האזור



	18. 
	חוות דעת מומחה – סעיף 5
	חוות דעת רואה החשבון של משרד החינוך
	· בחוות הדעת שקיבל המשרד תומחר סך של 70,000₪ בלבד לצרכי משרדים/ אתרי עבודה. סכום זה אינו עולה בקנה אחד עם חיי המציאות. 
· ראשית, עלות אתרי העבודה חושבה לפי השכרה ל"חודשים הנדרשים בפועל" ובמקום אחר צוין "מספר חודשים". לא ניתן לשכור משרד לתקופה פחותה משנה ולכן חיוב רק בגין "החודשים הנדרשים בפועל" (ואף בלי שהוסבר באיזו תקופה מדובר) אינו מקובל ויש להתחשב בכל חודשי השנה בעלות השכרת האתר. 
· יתרה מכך, מדובר בפרויקט המצריך גיוסי מסה של 6000 משגיחים בפרק זמן קצר, על פני אזור גדול, וכאשר יש צורך למקם סניף בקרבת בתי הספר והמשגיחים. כידוע, על כל המשגיחים לעבור הדרכה, לחתום על סט טפסי העסקה, לקבל שיבוצים, מדבקות ברקוד, ותגים. בנוסף, על הצוות לקיים פגישות עם בתי הספר בקרבת הסניף.
· כל אלה לא ניתן לבצע שלא מתוך מספר אתרים. נדרשים לפחות 3 אתרים בכל אזור, וזה גם מה שמתבצע היום בפועל. בכל מקרה אין בחוות הדעת שקיבל המשרד כל חישוב ממנו ניתן ללמוד כיצד הגיעה חוות הדעת לסכום הנקוב.
· לפי חישוב שביצעה החברה (ואשר הועבר אליכם במסגרת חוות דעת מומחה כבר במסגרת הדיון בנוסח המכרז הקודם), עלות השכרת המשרדים/אתרי העבודה, עומדת על 300,000 ש"ח בשנה לפחות. בהיעדר חישוב סותר המגובה בחוות דעת מומחה, יש לקבל את תחשיבינו, ולהגדיל את תעריפי המנות בהתאם.

	· לעניין שכירות המבנה – ראה תשובה 12ח'.
· לעניין סניפים נוספים – הוגדר במכרז צורך לסניף אחד לאזור, אין צורך בסניפים ליד בתי הספר.
· לעניין הגדלת עלויות התפעול בנושא השכרת המשרדים ואתרי העבודה, אינה עולה בקנה אחד עם הצורך במציאות ולכן אינה מקובלת.


	19. 
	5.20 + חוות דעת מומחה סעיף 5.3
	חוות דעת רואה החשבון של משרד החינוך
	· כאמור בסעיף 5.20 למסמכי המכרז "הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים. עובדים אלה יעמדו לרשות הפרויקט לצורך הערכות, השמה, הדרכה, תפעול ודיווח שוטף אודות תהליכים ב"זמן אמת" ואחרי מועד הבחינות".

· רכזי התפעול והגיוס אמונים על הקשר עם בתי הספר והמשגיחים, קבלת צרכי השגחה מבית הספר, גיוס המשגיחים, הדרכתם, שיבוצם, וידוא הגעה, הקלדות כרטיסי עובד ושכר, מענה לכל שאלה או עניין ועוד. 
· למעשה, רכזי התפעול והגיוס הם אלו שאמונים בפועל על הפעלת האופרציה המורכבת ואספקת שירותי ההשגחה למשרד באופן איכותי ובלוחות הזמנים הנדרשים.

· כל רכז תפעול וגיוס מטפל בכ-25 בתי ספר וכ-300 משגיחים. מדובר בהיקף נרחב, שבעבודה יעילה הינו וסביר. 
· לפי חוות דעת המומחה ניכר כי המשרד בתחשיביו לקח בחשבון מספר מוגבל של בעלי תפקידים ורכזי גיוס ועל פי הנחותיו עולה כי רכז גיוס יכול לטפל בכ- 100 בי"ס וכ- 1,200 משגיחים. דבר זה אינו סביר ובלתי אפשרי.
· לנוחותכם נפרט את סדרת המשימות של רכזי הגיוס והתפעול לפי חודשי השנה:

· אוקטובר – היערכות למועד חורף:

פניות אישיות של רכזי התפעול והגיוס לבתי הספר שבטיפולם לבירור בדבר קיום בחינות במועד חורף והיקפן, אימות פרטים אינפורמטיביים של בית הספר (כתובת, טלפונים, דרכי הגעה, איש קשר). 

· נובמבר – דצמבר – גיוס משגיחים, תיאום וביצוע הדרכות, שיבוצים:

· גיוס משגיחים חדשים באמצעות מקורות גיוס מגוונים: אתרי דרושים, רשתות חברתיות, ימי זרקור במכללות ואוניברסיטאות, חבר מביא חבר, ביקור פיזי ביישובי פריפריה ועוד. ביצוע שיחה מקדימה עם כל מועמד ורק לאחר שנמצא מתאים, מזומן להדרכה.

· תיאום מועדי הדרכה, זימון בעלי התפקידים וביצוע ההדרכה בפועל– ההדרכות מקיימות בו זמנית ובמספר מוקדים. במעמד ההדרכה, ממלא המשגיח טפסים, עובר מבחן הסמכה ונבדקת התאמתו כמשגיח לקויות. רכז התפעול והגיוס הוא זה שמעביר את ההדרכה בפועל ודואג שהמשגיחים ימלאו את הטפסים ויעברו מבחן הסמכה.

· הקלדת הזמנות למערכת – הקלדת הזמנות בתי הספר למערכת המידע והשוואתן  להזמנות האגף, בירור מול בית הספר במקרים בהם יש פערים משמעותיים.

· הקלדת טפסי משגיחים – הקלדות נתוני המשגיחים לרבות כל הטפסים הרלבנטיים: 101, הסכם העסקה, כרטיס עובד, מבדק התאמות, מבחן הסמכה.

· ביצוע שיבוצים – מבוצעת לאחר קבלת כל הזמנות בתי הספר לטובת שיבוץ המשגיחים. השיבוץ מצריך שיחה עם המשגיח, אישורו את השיבוצים ושליחת השיבוצים אליו (דואר, מייל, מסירה ידנית) – 
· ינואר – פברואר – מועד חורף:

· אימות נתונים מול בתי הספר – מבוצע משבועיים לפני הבחינה ועד לבוקר הבחינה בתדירות גבוהה (בדרך כלל ברמה יומית)

· וידוא הגעה של כל בעלי התפקידים – מתחיל כ-3 ימים לפני בחינות גדולות ונמשך עד יום לפני הבחינה. הקשר עם הנאמנים החיצוניים מתבצע באופן שוטף גם ביום הבחינה (לפני הגעה לבית הספר, במהלך הבחינה, בתום הבחינה, עם ההגעה לתחנת קליטה ועוד).

· טפסי נוכחות והקלדות שכר – יום לאחר הבחינה, יצירת קשר עם בית הספר לטובת קבלת דוחות נוכחות, עדכון שעת קליטת מחברות בתחנת הקליטה, איסוף פרטים על אירועים חריגים ודוחות חשד. כל הדוחות הנ"ל מוקלדים למערכת המידע. בנוסף, במהלך מועד מתקבלים מאות אישורים חריגים לנבחנים המצריכים תיעוד ושמירה (השגחות בבתי חולים, בבתי הנבחנים וכו').

· מענה שוטף לבתי הספר ולמשגיחים – במהלך כל תקופת ההיערכות, המועד עצמו וגם לאחריו בכל שאלה או נושא רלבנטי.

· קשר רציף במהלך ימי הבחינה עם הנאמנים החיצוניים – בדיקת שעת התחלה וסיום בפועל ועדכון במערכת. כל חריגה ממסגרת הלו"ז מועברת למנהל הפרויקט לטובת אישור מטה הבחינות.

· אירועים חריגים – תפעול אזורים בהם קיימים אתגרים ביטחוניים. בכל מועד נדרשים מספר פעמים לתפעול אירועים במסגרתם בחינות מבוטלות ערב לפני הבחינה ובבוקר הבחינה המשרד מחליט לקיימן בכל זאת, סגירת צירים בירושלים לאור ביקורים של ראשי מדינות, הלוויות המוניות ומצבים ביטחוניים מאתגרים. כל זאת תוך אספקה רצופה של שירותי ההשגחה 

· מערך רכבים והסעות – לפני וביום בחינה מבוצע וידוא מוקפד הנוגע למערך ההסעות ולמשגיחים הנדרשים להן, בדגש על אזורי פריפריה ביטחוניים, בהם לעיתים נדרשות הסעות ממוגנות.

· טיפול בבעיות משמעת של משגיחים – טיפול שוטף במשגיחים אשר עלו טענות לגבי איכות עבודתם או לגבי שמירה על טוהר הבחינות.

· מרץ אפריל – מועד אביב והיערכות למועד קיץ:

· סיכום מועד חורף – סיום הקלדות שכר, סריקת חומרים, פניות משגיחים ובתי ספר בנושאי שכר.

· קיום מועד אביב – כהמשך ישיר למועד החורף, קיומו של מועד אביב הכולל 10 ימי בחינה בחודש מרץ.

· פניות אישיות של רכזי התפעול והגיוס לבתי הספר שבטיפולם לבירור בדבר קיום בחינות במועד קיץ והיקפן, אימות פרטים אינפורמטיביים של בית הספר (כתובת, טלפונים, דרכי הגעה, איש קשר). 

· גיוס משגיחים חדשים באמצעות מקורות גיוס מגוונים: אתרי דרושים, רשתות חברתיות, ימי זרקור במכללות ואוניברסיטאות, חבר מביא חבר, ביקור פיזי ביישובי פריפריה ועוד. ביצוע שיחה מקדימה עם כל מועמד ורק לאחר שנמצא מתאים, מזומן להדרכה.

· תיאום מועדי הדרכה, זימון בעלי התפקידים וביצוע ההדרכה בפועל– ההדרכות מקיימות בו זמנית ובמספר מוקדים. במעמד ההדרכה, ממלא המשגיח טפסים, עובר מבחן הסמכה ונבדקת התאמתו כמשגיח לקויות. 

· הקלדת הזמנות למערכת – הקלדת הזמנות בתי הספר למערכת המידע והשוואתן  להזמנות האגף, בירור מול בית הספר במקרים בהם יש פערים משמעותיים.

· הקלדת טפסי משגיחים – הקלדות נתוני המשגיחים לרבות כל הטפסים הרלבנטיים: 101, הסכם העסקה, כרטיס עובד, מבדק התאמות, מבחן הסמכה.

· ביצוע שיבוצים – מבוצעת לאחר קבלת כל הזמנות בתי הספר לטובת שיבוץ המשגיחים. השיבוץ מצריך שיחה עם המשגיח, אישורו את השיבוצים ושליחת השיבוצים אליו (דואר, מייל, מסירה ידנית).

· מאי – אוגוסט – מועד קיץ:

· אימות נתונים מול בתי הספר – מבוצע משבועיים לפני הבחינה ועד לבוקר הבחינה בתדירות גבוהה (בדרך כלל ברמה יומית)

· וידוא הגעה של כל בעלי התפקידים – מתחיל כ-3 ימים לפני בחינות גדולות ונמשך עד יום לפני הבחינה. הקשר עם הנאמנים החיצוניים מתבצע באופן שוטף גם ביום הבחינה (לפני הגעה לבית הספר, במהלך הבחינה, בתום הבחינה, עם ההגעה לתחנת קליטה ועוד).

· טפסי נוכחות והקלדות שכר – יום לאחר הבחינה, יצירת קשר עם בית הספר לטובת קבלת דוחות נוכחות, עדכון שעת קליטת מחברות בתחנת הקליטה, איסוף פרטים על אירועים חריגים ודוחות חשד. כל הדוחות הנ"ל מוקלדים למערכת המידע. בנוסף, במהלך מועד מתקבלים מאות אישורים חריגים לנבחנים המצריכים תיעוד ושמירה (השגחות בבתי חולים, בבתי הנבחנים וכו').

· מענה שוטף לבתי הספר ולמשגיחים – במהלך כל תקופת ההיערכות, המועד עצמו וגם לאחריו בכל שאלה או נושא רלבנטי.

· קשר רציף במהלך ימי הבחינה עם הנאמנים החיצוניים – בדיקת שעת התחלה וסיום בפועל ועדכון במערכת. כל חריגה ממסגרת הלו"ז מועברת למנהל הפרויקט לטובת אישור מטה הבחינות.

· אירועים חריגים – תפעול אזורים בהם קיימים אתגרים ביטחוניים. בכל מועד נדרשים מספר פעמים לתפעול אירועים במסגרתם בחינות מבוטלות ערב לפני הבחינה ובבוקר הבחינה המשרד מחליט לקיימן בכל זאת, סגירת צירים בירושלים לאור ביקורים של ראשי מדינות, הלוויות המוניות ומצבים ביטחוניים מאתגרים. כל זאת תוך אספקה רצופה של שירותי ההשגחה 

· מערך רכבים והסעות – לפני וביום בחינה מבוצע וידוא מוקפד הנוגע למערך ההסעות ולמשגיחים הנדרשים להן, בדגש על אזורי פריפריה ביטחוניים, בהם לעיתים נדרשות הסעות ממוגנות.

· טיפול בבעיות משמעת של משגיחים – טיפול שוטף במשגיחים אשר עלו טענות לגבי איכות עבודתם או לגבי שמירה על טוהר הבחינות.

· ספטמבר – סיכום מועד קיץ וטיפול שוטף:

· סיכום מועד קיץ – סיום הקלדות שכר, סריקת חומרים, פניות משגיחים ובתי ספר בנושאי שכר.

· מענה שוטף לבתי הספר ולמשגיחים – במהלך כל תקופת ההיערכות, המועד עצמו וגם לאחריו בכל שאלה או נושא רלבנטי.

המבוקש מהמשרד:

· להגדיל את העלות השנתית בגין עובדי המנהלה בחוות דעת המומחה בצורה משמעותית כך שעלויות אלו ישקפו את המציאות בשטח.
· כנגזרת מכך, נבקש להגדיל את מחירי המנות בכל אחד מהסעיפים בהתאם.
· הנתון שנרשם בחוות דעת המומחה אינו הגיוני – במחוז ירושלים והדרום, למשל, ישנם מאות בתי ספר וכ-6,000 משגיחים. כיום, כל רכז תפעול וגיוס אמון על מתן שירות לכ-25 בתי ספר וכ-300 משגיחים. טיפולו של הרכז כולל קשר אישי יומיומי בכל הנוגע לקבלת צרכי ההשגחה, ביצוע הדרכות, שיבוצים, מענה שוטף, הקלדות שכר ועוד. 
· יתרה מכך, המשרד כלל בסעיף זה מנהלי אזור, עובדי השמה, חשבי שכר קלדניות וכח עזר תפעולי. אם נפחית מעובדי המנהלה (לשיטת המשרד) את מנהלי האזור, חשבי השכר וכו', נשאר מספר מצומצם של רכזי גיוס ותפעול. יוצא שלפי תחשיב המשרד במקום שכל רכז יטפל בכ-25 בתי"ס וכ-300 משגיחים, הוא יטפל בכ-100 בתי ספר וכ-1,200 משגיחים! ברור שהיקפים אלו אינם סבירים ולא יאפשרו אספקת השירותים בצורה איכותית, מקצועית ובמסגרת לוחות הזמנים הקשיחים.
· לדוגמא, יש לבצע וידוא הגעה למשגיחים יום לפני הבחינה. לא סביר ובלתי אפשרי  שיום לפני בחינה גדולה, יבצע רכז אחד 1,200 שיחות וידוא הגעה למשגיחים ועוד 100 שיחות לפחות לבתי הספר לבדוק צרכי השגחה סופיים.
· דוגמא נוספת ליום הבחינה עצמו בו אנו מקבלים פניות רבות מבתי הספר ועוד פניות רבות יותר ממשגיחים. בעומסים אלו הרכז לא יוכל לתת מענה לא לבתי הספר ולא למשגיחים דבר שיפגע בניהול יום הבחינה. 
· בפועל, 12 רכזים עובדים לאורך כל 12 חודשי השנה: מתחילים באוקטובר היערכות למועד חורף ומסיימים בספטמבר עם ביצוע הקלדות ובקרות על מועד הקיץ. במשך 9.5 חודשים של חודשי הפעילות, מתוגבר הצוות ב- 8 רכזים נוספים (ובסה"כ 20 רכזים).
· לסיכום - על סעיף זה של עובדי המנהל לכלול אך ורק את רכזי התפעול והגיוס ולחשב את עלות שכרם בהתאמה לאמור לעיל. חשבי השכר ומנהלי האזור צריכים להיות מתוקצבים בסעיף תקציבי נפרד. 
· נבקש כי רכזי התפעול והגיוס יחושבו לפי 12 רכזים למשך 12 חודשים ועוד 8 רכזים למשך 9.5 חודשים.
	· חישוב מספר העובדים הנדרשים, חושב בחוות הדעת לפי יכולת תפוקה לעובד ממוצע על החברה לקבוע שיטות עבודה יעילות שיצמצמו  את שעות העבודה וייעלו את התהליך.
לעניין הגדלת העלות השנתית בגין עובדי המנהלה – הפעולות ובעלי התפקידים שפורטו בסעיף זה,   חושבו בתוך כל העלויות המנהלתיות  ונלקחו בחשבון בהתאם לצורך בפרויקט. לעמדת משרד החינוך, התחשיבים משקפים עלויות הפעלה יעילות, לרבות במספר עובדים נדרש, ועלויות העסקה מקובלות, אי לכך, אין סיבה מוצדקת להגדלת מחירי המנות.



בכבוד רב,

אורנה מיטמיגר

מנהלת אגף רכש מכרזים והתקשרויות

